21/05/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 8 de maio de 2018, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Oleiros (expediente IN407A 2018/008-1)

Resolución do 8 de maio de 2018, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Oleiros (expediente IN407A 2018/008-1) Expediente: IN407A 2018/008-1 Promotor: Unión Fenosa Distribución, S. A. Denominación da instalación: retranqueo LMT SAD707, CT, RBT Castro de Xaz. Concello: Oleiros FEITOS 1. O 18 de xaneiro de 2018 o promotor solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto non se someteu ao trámite de información pública segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203 do 25/10/2017). 3. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión.6. Lei 5/2017, do 19 de outubro, de fomento da implantación de iniciativas empresariais en Galicia (DOG núm.203 do 25/10/2017). 7. As características técnicas da instalación son as seguintes:  Desmantelamento tramo de liña de media tensión aérea SAD707, a 15 kV, cunha lonxitude de 1.625 m, coa orixe no apoio D9 existente da LMT. SAD707 (Expte.119/96), condutor tipo LA-110 mm 2 e LA-30 mm 2 Al, (a retirar), e final no apoio n.º 23 existente a retirar da LMT SAD707, no tramo entre a derivada ao CT. Abeleiras (Expte.50.543) a retirar e o CT Rúa da Xenza (Expte.191/98).  Desmantelamento centro de transformación denominado Jaz (Expte.5.275), tipo caseta de obra civil, cun transformador de 160 kVA.  Desmantelamento centro de transformación denominado Abeleiras (Expte.50.543), tipo intemperie, cun transformador de 160 kVA.  Liña de media tensión soterrada (actuación n.º 1), a 15 kV, cunha lonxitude de 1.971 m, coa orixe en empalmes proxectados na LMTS SAD707 no tramo entre o CT Bosque de Xaz (Expte.50.895) e o CT Jaz (Expte.5.275) a retirar, condutor tipo RHZ1-2OL 12/20 kV 1x240 mm 2 Al, e final en empalmes proxectados na LMTS SAD707 (Expte.191/98) no tramo entre a derivada ao CT Abeleiras (Expte.50.543) a retirar, e o CT Rúa da Xenza (Expte.191/98).  Liña de media tensión soterrada (actuación n.º 2), a 15 kV, cunha lonxitude de 158 m, coa orixe en celas de liña do CT. Castro de Xaz n.º 1 proxectado, condutor tipo: RHZ1-2OL 12/20 kV 1x240 mm 2 Al, e final en empalmes proxectados na LMTS SAD707 (Expte.182/06) no tramo da derivada ao CT Abeleiras de Abaixo (Expte.182/06).  Centro de transformación prefabricado n.º 1, cunha potencia de 630 kVA, e relación de transformación 15.000/400 V.  Centro de transformación prefabricado n.º 3, cunha potencia de 400 kVA, e relación de transformación 15.000/400 V.  Centro de transformación prefabricado n.º 7, cunha potencia de 630 kVA, e relación de transformación 15.000/400 V. O orzamento da instalación segundo proxecto é de 465.292,65 €. 8. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa e a autorización administrativa de construción á instalación de distribución eléctrica indicada.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar perante esta Xefatura Territorial unha solicitude que se acompañará da seguinte documentación:  As declaracións de conformidade relativas ao material ou equipo, e as certificacións ou homologacións se procede.  Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuízo de que os interesados poidan interpor calquera outro recurso que se considere pertinente. A Coruña, 8 de maio de 2018 Isidoro Martínez Arca Xefe territorial da Coruña